весели анекдоти за Ирландци
В малък ирландски бар един пияница забелязал, че някакъв клиент страшно прилича на него. Станал, взел си чашата и седнал до въпросната личност. Между двамата се завързал следния диалог:
- Хей, приятел! Откъде си?
- От Дъблин.
- Колко интересно! И аз съм от Дъблин. А къде живееш там?
- Улица "Свети Патрик".
- Не може да бъде! И аз живея на "Свети Патрик". А къде по-точно?
- На номер пет.
- Какво съвпадение! И аз живея на номер пет! А как се казват родителите ти?
- Джон и Кити.
- Но това е просто невероятно! Татко и мама - също се казват Джон и Кити!
В това време на работа дошъл барманът от нощната смяна. Той попитал колегата си от дневната:
- Какво става? Нещо интересно?
Другият отвърнал кисело:
- Какво да става?... Близнаците Мърфи - пак са се напили като задници!